钦定古今图书集成/方舆汇编/职方典/第1416卷 > 庆远府古迹考 府志
## 钦定古今图书集成/方舆汇编/职方典/第1416卷 > 庆远府古迹考 府志

本府。〈宜山县附郭。〉

铁城　在府城北三里。宋宝佑间筑，黄应德有《记》。

宜州贡院　在府城南。宋置。元废。宋绍兴二十六年，前岁贡进士宜、融皆附于柳，后附于宾。淳熙十六年，知州韩璧请就本州考试。嘉定九年，以旧学基为贡院，终场五百馀人，预贡者五人。元省入省城，院遂废。今址尚存。

宝积监　在府城西二百二十里，宋置，今废。玉田场　在府城西南一百三十里，今废。富安监　在府城南一百六十五里，宋置，今废。墟市　去府城一百二十里，宋时百姓相聚交易于此。

筹边楼　在府治后，旧名“望仙。” 规模壮丽，甲于诸楼。

南楼　在宜山县前城上有黄庭坚所书《范滂传》，刻石于其中。嘉熙三年己亥，楼毁。

惠慈楼　在府北城上

“明辰楼　” “旧在子城上。”

四贤堂　在南山广化寺前。内祀冯京、黄庭坚、赵抃、吕璹。在府城西二百二十里。宋置，今废。龙溪书堂　在府城西二里。宋嘉定间建，今废。宜山堂　在府东。

宜布亭　在城南六十里。宋庆元六年，知州耿明建。宝庆五年，知州黄夔重修。

阜民亭　在府治城外香山关之右。《汪浦记》：“披锦亭　　，岩桂亭　　、梅陂亭。”

都郡亭　俱在城西北，今废。

御书阁　在府城西六里南山之畔，旧名“龙济。” 宋崇宁三年重建，郭良翰《记》。

金仙阁　在北山上

来薰台　在府城内

瘗鹤台　在城南“龙塘” 之旁。

于襄公笔迹　，在南山“双洞口。”

张自明有“紫华福地” 四大字及《龙隐洞》诗，镌于

南山石壁

天河县

旧县　在思农镇江之浒，嘉禧丁酉，迁于高寨《忻城县》。

忻州　。唐置，即今忻城土县。

河池州

废庭州　，宋大观初置，四年废。

思恩县

废溪州　宋大观初，置于县之带溪砦，四年废。演武场　在县西门外一里。

西营　在县西门外一里。

文漪亭　在县东门外《望峰》。

《荔波县　志》无“古迹。”

东兰州

文州　唐贞观初置，本汉交趾、日南二郡界地，废。今东兰土州故址在城西二百四十里。兰州　，宋置，隶邕州，即今《东兰土州》。

绥南砦　在东兰土州。久废无考。

南丹州

废观州　，在州城内。宋大观初置，寻移于高峰岩。绍兴四年，复废州为“砦。”

永州　鸾州　延州　福州　，唐置。明洪武初，省入南丹土州。永州故址在岊峨哨，鸾州故址在移周哨，福州故址在罗冨哨，延州故址无考。南丹卫　，明洪武二十九年与庆远卫河池所齐置，后移南丹卫于宾州。既因民乱，复置为州，故址在今治东二里。

靖南砦　，在州旧中平县。宋大观初置，属庭州。后移于废孚州。政和中，仍移于中平。绍兴中，废《那地州》。

废孚州　按：《明一统志》：“旧本建隆县，宋大观初置此州，治归仁县，四年废，政和中复置，宣和中又废。”

永顺正长官司

述崑州　，唐建，隶桂州都督府，即宜山县述崑乡，今改属永顺司境地。

仙人足迹　大如箕斗，在司东北多灵山。又有异桃一树，人往食之则得，及带下山，变为泥团，今已树亡种绝。更一小水流出石中，数人饮之固足，即数百人饮之亦足。此则更为奇异。